b'\n_START_ARTICLE_\nIon Pantilie\n_START_SECTION_\nStudii \xc8\x99i carier\xc4\x83\n_START_PARAGRAPH_\nIon Pantilie s-a n\xc4\x83scut \xc3\xaen data de 27 martie 1945 \xc8\x99i este un artist plastic rom\xc3\xa2n, frate cu pictorul Gheorghe Pantelie. A absolvit, \xc3\xaen anul 1967, cursurile Liceului \xe2\x80\x9eZinca Golescu\xe2\x80\x9d din Pite\xc8\x99ti dup\xc4\x83 care a urmat cursurile Institutului Pedagogic din Bucure\xc8\x99ti. A terminat Facultatea de Arte Plastice \xc3\xaen anul 1971 la Clasa lui Mihai Rusu, pentru ca \xc3\xaen anul 1982 s\xc4\x83 fie absolventul Institutului \xe2\x80\x9eNicolae Grigorescu\xe2\x80\x9d, Sec\xc8\x9bia Muzeografie. Dup\xc4\x83 terminarea studiilor devine profesor de desen \xc8\x99i \xc3\xae\xc8\x99i desf\xc4\x83\xc8\x99oar\xc4\x83 activitatea la Liceul \xe2\x80\x9eDinu Lipatti\xe2\x80\x9d din Pite\xc8\x99ti (1971 - 2010) al c\xc4\x83rui director este \xc3\xaen perioada 1989 - 2001. \xc3\x8en perioada 2005 - 2007 a fost Inspector general adjunct la Inspectoratul \xc8\x98colar Jude\xc8\x9bean Arge\xc8\x99. Ca \xc8\x99i fratele s\xc4\x83u, Gheorghe Pantelie, Ion Pantilie este un formator de opinie av\xc3\xa2nd implic\xc4\x83ri constante \xc3\xaen via\xc8\x9ba comunit\xc4\x83\xc8\x9bii \xc8\x99i o mul\xc8\x9bime de premii interne \xc8\x99i interna\xc8\x9bionale, precum \xc8\x99i multe aprecieri publice. Ion Pantelie este fondator la Galeriei de Art\xc4\x83 Metopa din Pite\xc8\x99ti (1975) \xc8\x99i fondator al filialei pite\xc8\x99tene a Uniunii Arti\xc8\x99tilor Plastici din Romania al c\xc4\x83rei pre\xc8\x99edinte a fost \xc3\xaen perioada 1980 - 1990.'